Public procurement notice: Contract Notice
Published: 2018-02-08
Buyer: Den centrale finans- og kontraktenhed (CFCU)
Country: TR
Contract type: Supplies
Procedure: Open procedure
CPV classification: 48000000 | 48610000: Database systems
Submission deadline: 2018-04-17
EU fund: ESF

Technical requirements: TR-Ankara: Ipa - Levering af udstyr til gennemførelse af bestandsvurderinger inden for fiskeriaktiviteter
Det årlige handlingsprogram for Tyrkiet for 2015 inden for rammerne af instrumentet til førtiltrædelsesbistand (IPA II).
Formålet med kontrakten er at oprette et computerbaseret overvågningssystem, herunder integration af satellitdata, gennem indkøb, levering, installering, idriftsættelse, testning, inspektion, herunder undervisning og garantitjenester, af relevant udstyr, så den institutionelle kapacitet ved ministeriet for fødevarer, landbrug og husdyrhold (MoFAL — Ministry of Food, Agriculture and Livestock) kan styrkes med hensyn til adgang til forbedrede hav- og fiskeridata, der opfylder betingelsen for tilpasning og gennemførelse af den fælles fiskeripolitiks principper.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der faktisk er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR - Common Implementing Regulation) for det gældende instrument, hvorunder kontrakten finansieres (se endvidere punkt 22 nedenfor). Deltagelse er ligeledes åben for internationale organisationer.
Vær opmærksom på, at reglerne om adgang til EU's udbudsprocedurer for erhvervsdrivende, der er etableret i tredjelande og for varer, der stammer fra tredjelande, efter Det Forenede Kongeriges udtræden af EU vil gælde for ansøgere eller tilbudsgivere fra Det Forenede Kongerige og for alle ansøgere eller tilbudsgivere, der foreslår varer, der stammer fra Det Forenede Kongerige, afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige og ansøgere og tilbudsgivere, der foreslår varer, der stammer fra Det Forenede Kongerige, kunne blive udelukket fra udbudsproceduren.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den praktiske vejledning.
Tilbudsgivere kan kun afgive ét bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Ved afgivelse af bud skal tilbudsgiverne stille en tilbudsgaranti på 46 000 EUR for parti 1 og 3 000 EUR for parti 2. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Hvis tilbudsgiveren byder på mere end 1 parti, skal der stilles enten en samlet tilbudsgaranti for de respektive partier eller enkeltvise tilbudsgarantier for hvert parti.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Udførelsesfristen for opgaverne under parti 1 og parti 2 er 360 kalenderdage fra kontraktens ikrafttrædelsesdato.
Udbudsmaterialet er tilgængeligt på følgende internetadresse: https://webgate.ec.europa.eu/europeaid/online-services/index.cfm?do=publi.welcome and http://www.cfcu.gov.tr
Udbudsmaterialet kan endvidere afhentes hos den ordregivende myndighed. Bud skal afgives ved anvendelse af den i udbudsmaterialet indeholdte standardformular til afgivelse af bud på varekontrakter, hvis format og vejledninger skal overholdes nøje.
Central Finance and Contracts Unit (CFCU); Attn: Mr. M. Selim Uslu (PAO–CFCU Director), T.C. Başbakanlık Hazine Müsteşarlığı Kampüsü E Blok İnönü Bulvarı No:36 06510 Emek, Ankara, Tyrkiet. Fax: +90 3122867072. E-mail: pao@cfcu.gov.tr